عطني حلاوه سنينك من طرف فكك
واعطيك من ظامري شي تلوك به
بالحب انا ميت لو عادك مشكك
وكانك مشكك كلامي لاتسوك به
همشت حقي وانا اللي موثق صكك
ودامك صغير الهواء لا لا تحكك به
خذ درس حزن السهر والقبر لا ضكك
تاخذ جزاء لوعتك والحب توك به
مدري دلعك الذي غرك ولا فكك
ولا تكبرت والكبره تدوك به
اعطيتك الورد وانت الشوك هو مدك
وعزيت شانك واشوف الجور تبرك به
ودرستك الطيب وانت الشح من يدك
واسقيتك العذب واملاحك تمسك به
وقلبت وقت المهازل عنك في جدك
وجملت ذاتك واشوف البور تسلك به
واليوم ماهمني لو فزت في ركبك
الستر بيتي وانا من عاش يملك به
اكبر ضحيه زمنا لبستك بشتك
واكبر فخر للعرب مجدا تدارك به
بعلمك حاجه يمكن تنومس بك
لاجاك طرقي فلبه قبل تنهك به
وجاز الردي بالكرم وانا عززك وقتك
باكر يلف الزمن ثم ان تعكك به
واقول قل للذي وقت الرخى عكك
وقت الشدايد يشب الهون ضوك به